Diari Oficial de la Generalitat Valenciana


Sumari del DOGV 5543, del 27-06-2007 (2007/8428)

Informació pública de l'alternativa tècnica en competència en relació amb el concurs de programació del sector R-28 del Pla General d'Ordenació Urbana de la Pobla de Vallbona.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   5543

Data del DOGV
:   27-06-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/8428


Data del document
:   08-06-2007

Organisme emissor
:   Atica Cim, SL

Tipus de document
:   Informació Pública

Descriptors 

:   * Pobla de Vallbona, la
    * pla d'urbanisme

Informació pública de l'alternativa tècnica en competència en relació amb el concurs de programació del sector R-28 del Pla General d'Ordenació Urbana de la Pobla de Vallbona. [2007/8428]  
Entitat remitent aspirant a agent urbanitzador  
L'entitat mercantil Àtica Cim, SL, amb CIF T44237384 i adreça a este efecte a València, al carrer de Félix Pizcueta, núm.14, constituïda en escriptura pública autoritzada pel notari de València, Eduardo Llagaría Vidal, amb data 7 de juliol de 2005, número 2095 del seu protocol.  
Instrument urbanístic i àmbit de programació  
Pla General de la Pobla de Vallbona, aprovat definitivament per la Comissió Territorial d'Urbanisme en sessió celebrada el dia 2 de juliol de 2004; publicat en el Butlletí Oficial de la Província de València núm. 100, de data 28 d'abril de 2006 (normes d'ordenació estructural) i en el Butlletí Oficial de la Província de València núm. 180, de data 31 de juliol de 2006 (normes d'ordenació detallada).  
Àmbit objecte de programació  
Sector R-28, sòl urbanitzable residencial, ordenat detalladament per mitjà de pla parcial no modificatiu de l'ordenació estructural.  
Documents integrants del programa  
Memòria de programa d'actuació integrada; pla parcial d'ordenació detallada del sector; projecte d'urbanització i projectes específics d'instal·lacions elèctriques; projecte específic actuació carretera CV-372; estudi de paisatge; estudi acústic i estudi geològic.  
Alternativa tècnica en competència  
L'entitat mercantil Àtica Cim, SL, formula l'alternativa tècnica en competència amb la formulada per l'entitat Castellterçol 7, SL, que té com a objecte la programació del sector R-28, sòl urbanitzable residencial, del pla general de la Pobla de Vallbona, la delimitació de la qual es conté en el mateix pla general.  
Amb anterioritat a la publicació d'aquest anunci, s'ha remés un avís als titulars cadastrals afectats per l'actuació amb el contingut que figura en els articles 134 de la Llei 16/2005, de 30 de desembre, Urbanística Valenciana (LUV) i el 292 del Reglament d'Ordenació i Gestió Territorial i Urbanística.  
Acord municipal d'aprovació de l'inici de concurs de programació i publicacions efectuades  
El dia 15 de maig de 2006, la mercantil Castellterçol 7, SL, amb CIF O94471347 va presentar davant de l'Ajuntament de la Pobla de Vallbona la sol·licitud d'inici de procediment de concurs per al desplegament i l'execució del Programa d'Actuació Integrada del Sector R-28 del Pla General d'Ordenació Urbana de tal municipi, segons estableix l'article 130 de la LUV.   
Transcorreguts tres mesos sense que l'Ajuntament adoptara cap resolució respecte a la sol·licitud d'inici del procediment del concurs, la dita sol·licitud es va entendre estimada per silenci administratiu positiu segons estableix l'article 130.5 de la LUV i 282.2 ROGTU. Així, la mercantil abans mencionada, Castellterçol 7, SL, va procedir a enviar el dia 3 d'abril de 2007 l'anunci de l'inici del concurs al Diari Oficial de la Unió Europea (publicat el 12 d'abril de 2007, de referència 2007/S 91-477590), posteriorment publicat en el Diari Oficial de la Comunitat Valenciana número 5524, de data 31 de maig de 2007, on apareixen per primera vegada publicades les bases particulars de programació ajustades al model publicat en el Diari Oficial de la Comunitat Valenciana de data 15 de desembre de 2006 (Orde de 13 de desembre de 2006, del conseller de Territori i Vivenda).   
L'inici de procediment de concurs de programació del sector R-28 ha sigut confirmat per mitjà de la certificació administrativa emesa per l'Ajuntament de la Pobla de Vallbona el dia 21 de maig de 2007, registre d'eixida 3432.  
Notari autoritzant. Lloc i termini per a presentar al·legacions  
En data 2 de juliol de 2007, restarà protocol·litzada l'esmentada documentació per mitjà d'una acta autoritzada a la notaria de Manuel Puerto Vañó, amb domicili al carrer de Jaume I el Conqueridor, 8, 46295 la Pobla de Vallbona (València), amb horari d'atenció al públic de 10.00 a 13.30 hores, de dilluns a divendres, ambdós inclosos. En aquest lloc es troba una còpia de la documentació que podrà ser consultada, en tràmit d'informació pública, per un termini d'un més a comptar de la data assenyalada. Així mateix, es dipositarà una còpia de la mateixa documentació en l'Ajuntament de la Pobla de Vallbona on es podrà obtindre, així mateix, una còpia de l'acta de protocol·lització.   
Les al·legacions podran presentar-se indistintament a l'esmentada notaria o a l'Ajuntament de la Pobla de Vallbona, durant l'indicat termini d'un més.  
Equip redactor  
Com que es tracta d'un programa d'actuació integrada d'iniciativa particular, la consulta de la documentació que l'integra, podrà realitzar-se, a l'esmentada notaria i al domicili de l'equip redactor, situat a València, carrer de Colom, 19, pta. 2, en horari de 16.30 a 18.30 tots els dijous de l'exposició al públic, davall la denominació social de Puchanetti, SL.  
Així mateix, i tal com arrepleguen els articles 554 i 562 del Decret 67/2006, del Consell, pel qual s'aprova el Reglament d'Ordenació i Gestió Territorial i Urbanística, que el document de planejament, és a dir el pla parcial, es podrà consultar igualment en la pagina web del promotor (www.grupo-atica.com) durant les mateixes dates anteriorment citades.  
València, 8 de juny de 2007.- L'apoderat d'Atica-Cim, SL: Rafael Calabuig París.